**Læreplan 2015**

**Grundlæggende pædagogiske principper**

Børn kan ikke *ikke* lære! Læring foregår på alle tidspunkter i institutionens hverdag, derfor er læringsrummet i hverdagslivet udgangspunktet for vores læreplaner.

Tryghed i institutionen og tillid til de voksne er udgangspunkt for at læring kan finde sted.

Karmsten er - og skal være - en inkluderende kultur, hvor alle er accepterede og velkomne, som dem de er. Med inklusion forstår vi rummelighed overfor forskelligheder, at huset skal passe til individerne, ikke omvendt, og at pædagogik planlægges i dialog med alle interessenter, med udgangspunkt i det enkelte barn, den aktuelle børnegruppe og dens behov.

For at give plads til *alles* læring, har vi fokus på det forpligtende fællesskab, hvor børnene lærer at være på – men også lade andre børn være på.

Venskaber er fokuspunkt i Karmsten, også når det gælder læring. Her har vi øje for hvordan venskaber kan stå i vejen for eller fremme læring, samt hvilken læring venskaberne indebærer.

Det er det pædagogiske personales ansvar at tilbuddene er varierede, for at stimulere læring.

Det er ligeledes det pædagogiske personales ansvar, at stimulere og vedligeholde eget engagement, så hverdag og aktiviteter bærer præg af dette.

Børnene skal have mulighed for at lære af egne erfaringer, det vil sige de skal være aktive medskabere af egen læring.

Børn lærer ved at være fysisk aktive, hvor de gør sig kropslige og sansemæssige erfaringer.

Elektroniske medier bruges i Karmsten – men altid kun som et supplement til de mange værktøjer, vi benytter i læringssituationer med børnene. Ipads er for eksempel ikke et mål i sig selv, men blot et middel til at nuancere læringen yderligere (vi ser et træ på Engen, børnene rører ved det, klatrer i det, ser dets blade og frugter. På ipads hjemme i huset igen *kan* vi finde andre træer, større træer, se eksempler på, hvad man kan bygge af træer osv (se endvidere Ipad-politik på www.karmsten.dk).

Børn lærer også gennem leg, fordi de i legen eksperimenterer, imiterer og gør sig erfaringer. Derfor skal mulighed for ’fri leg’ også være en del af dagligdagen; i en afpasset mængde i forhold til de planlagte aktiviteter.

I arbejdet med børnene vægter vi processen frem for produktet, men samtidig *respekterer* vi produktet og opfordrer til gennemførelse og kvalitet.

Børn lærer bedst, når de er motiverede. Motivationen kommer, når vores aktiviteter er interessante og disse aktiviteter skal være en integreret del af vores hverdag.

**De seks læreplanstemaer**

|  |  |
| --- | --- |
| **De grundlæggende temaer:** |  |
| Barnets alsidige og personlige udvikling | Selvværd, grænsesætning, fantasi, kreativitet, følelser, stillingtagen, motivation og vedholdenhed. |
| Barnets sociale kompetencer | Etablere fællesskaber med andre, føle og udtrykke empati og respekt for andre, indgå i sammenhænge med andre og kende til demokratiske værdier. |
| **Temaer, som er faglignende:** |  |
| Barnets sproglige udvikling | Ordforråd, udtale, kendskab til skriftsprog, rim og remser, eksistensen af tal og bogstaver og hvad de kan bruges til, samt kommunikation. |
| Barnets motoriske udvikling | Sundhed, ernæring, fysisk aktivitet, beherske og praktisere fin- og grovmotoriske bevægelser, kende til dagtilbuddets og lokalområdets fysiske muligheder. |
| Barnets naturforståelse | Respekt og kendskab til naturen og naturfænomener, miljø, logisk tænkning og kende kategorier som vægt, form og antal. |
| Barnets kulturelle udtryksformer og værdier | Kendskab til forskellige kulturelle udtryksformer og værdier, udnyttelse og brug af sanser via musik, tegning, dramatik, ler mv. Kendskab til danske traditioner. |

**Dokumentationsform:** Matrixskemaer, informations- og dokumentationstavler i afdelingerne, observationer af børn, individuelle handleplaner, projektbeskrivelser og –evalueringer, sprogvurdering, udstillinger af børneværker, info og billeddokumentation på hjemmeside, samt daglig, mundtlig kommunikation mellem personale, ledelse, børn og forældre.

**Evaluering af sidste års læreplansmål**

|  |  |  |  |
| --- | --- | --- | --- |
| **Tema: Natur og naturfænomener**  **Udvalget: Beatrice, Pernille og Lene** | | **Hvilke læreplanstemaer arbejdes der særligt med: (udover ’alsidig personlig udvikl.’ og ’sociale kompetencer’, som altid er i spil)** | |
| **x** | **Alsidig personlig udvikling** |
| **x** | **Sociale kompetencer** |
|  | Sproglig udvikling |
| **Børnehuset Karmsten** | **Årstal:**  **2014** |  | Krop og bevægelse |
| **x** | Natur og naturfænomener |
|  | Kulturelle udtryksformer og værdier– forstået som samværskultur,  legekultur, læringskultur, Karmstenkultur |

**Hvad viste dokumentationen/evalueringsspørgsmålene om vores læreplansmål?**

|  |  |  |  |  |  |  |
| --- | --- | --- | --- | --- | --- | --- |
| * Projekter og evalueringer er udført og gennemført i hht. Læreplan 2014. * Jane, som har uddannelse indenfor Natur-pædagogikken, er blevet brugt som sparringspartner af kolleger, samt været tovholder for mange af årets forløb og projekter. * Det er ikke lykkes med at få alle projektbeskrivelser på nettet – hovedsagligt af praktiske grunde. Læreplangruppen aftaler at Lene herefter er indsamler, og renskriver, af alle Læreplans-projektbeskrivelser, og derefter får dem offentliggjort. * I børnehaven er der en Click tavle til ophængning af projektbeskrivelser, Lonnie finder plads til en lignende i vuggestuen. * Facebook har gennem 2014 vist at der arbejdes med Natur og naturfænomener. * Læreplanstavlen i garderoben i begge afdelinger, er god og er blevet brugt af børn og forældre gennem året. Det giver en sammenhæng i forhold til den aktuelle planlægning og det, man kan se på facebook. Tavlen bruges også næste år. * Det kan synes som om, at det nogle gange kan være svært for kolleger at holde sig til projektbeskrivelserne; dette tages op på pæd. og medhjælpermøder, således at vi får et fælles fodslag. * Vi har en opfattelse af børn, der i høj grad er med og går op i de projekter, de tilbydes. * Læreplangruppen fik 30 besvarelser på quick-poll:  |  |  | | --- | --- | | 1: Vidste du, at Karmsten i 2014 har fokus på Natur og Naturfænomener? | 12 vuggeforældre svarede ja, 1 nej.  12 børnehaveforældre svarede ja, 5 nej. | | 2: Er det dit indtryk at dit barn har lært noget, når vi har haft projekter? | 10 vuggeforældre svarede ja, 3 nej.  12 børnehaveforældre svarede ja, 5 nej. | | 3: Bruger I facebook til at følge med i Karmstens hverdag? | 10 vuggeforældre svarede ja, 3 nej.  15 børnehaveforældre svarede ja, 2 nej. | |

**Det kommende års læreplansmål**

|  |  |  |  |
| --- | --- | --- | --- |
| **Tema:**  Alsidig personlig udvikling og sociale kompetencer  **Udvalget:** Dorthe, Anette og Lene | | **Hvilke læreplanstemaer arbejdes der med:** | |
| **x** | **Alsidig personlig udvikling** |
| **x** | **Sociale kompetencer** |
|  | Sproglig udvikling |
| **Børnehuset Karmsten** | **Årstal:**  **2015** |  | Krop og bevægelse |
|  | Natur og naturfænomener |
|  | Kulturelle udtryksformer og værdier |
|  | | | |
| **Læringsmål** | | | |

**Når vi arbejder med temaet, er vores mål:**

|  |
| --- |
| * At medvirke til at skabe robuste, livsduelige børn, der kender sig selv, og kan fungere trygt i sociale sammenhænge. * At medvirke til at skabe børn, der har empati for andre * At medvirke til at skabe børn, der har mod på tilværelsen – og kan agere hensigtsmæssigt, når de møder modstand og udfordringer * At fortsætte og bygge videre på den dialog, vi i forvejen har med forældre om opdragelse * At forældre kan se af vores planlægning, tavler og hjemmeside, samt facebook, at dette tema er i spil |

|  |
| --- |
| **Tegn på læring** |

**Vi kan se, at vi arbejder med vores læringsmål, når:**

|  |
| --- |
| * Når dokumentation (tavler, hjemmeside og facebook) bærer præg af temaet * Når projektperioder i begge afdelinger er gennemført, med projektbeskrivelser og   –evalueringer.   * Når projektbeskrivelser hænger på tavlerne i afdelingerne, så forældre kan se hvad der foregår i perioden og hvorfor. |

|  |
| --- |
| **Metoder og aktiviteter** |

**Aktiviteter:**

|  |
| --- |
| I dette års planlægning, er det **processen** der er vigtig, *ikke* evt. produkter. Den færdighed og styrke der er fokus på, er ikke evnen til at producere bestemte ting; men evnen til at **være** i det, der tilbydes, på en god, behagelig og konstruktiv måde. Her vil vi også fremhæve begrebet *medlæring* (Bae). Når mennesker interagerer, er man ofte sammen om en ting, eks. måltidet. Her lærer man at spise med kniv og gaffel, møder forskellige fødevarer osv. Men udover det umiddelbare, det mekaniske eller praktiske, lærer man også noget *om hvem man er sammen med andre*, noget om forholdet til de andre, noget om hvad de andre synes om een. Det vil sige, at under et måltid, hvor man rettes på, på en uvenlig måde, lærer man måske at man ikke er helt god nok, at den anden ikke rigtig kan lide én; hvorimod man under et måltid, hvor man anvises på en bestemt, men kærlig måde, lærer man om sig selv, at man har nogle ting, der skal arbejdes på, men man er i bund og grund god nok. Dette er naturligvis meget forenklet, men ikke desto mindre forklaringen på, at der netop i dette år, er særligt fokus på **hvordan vi er sammen**, og ikke så meget på **hvad** vi er sammen om!   * Hver afdeling skal planlægge og udføre to projekter med projektbeskrivelse og –evaluering. Ideer og forslag fra Læreplansgruppens side:   **Trafik** (færdselsregler, tegn på stop/kør frem, vente på hinanden, se hvad den anden gør inden man selv handler osv)  **Gåture** (holde vennen i hånden, være opmærksom på omgivelserne og menneskene omkring én, modtage anvisninger og handle efter dem)  **Mentorordning** (større børnehavebørn får en ven i vuggestuen eller yngre børenehavebørn, som de i en periode, skal tage sig særligt af; følges med på ture; hjælpe ved af- og påklædning, spise sammen med osv)  **God Gerning** (gode gerninger registreres i en periode og sendes ind til Legofonden, der donerer penge til godgørende formål. I denne proces er det snakken om hvad der er en god gerning og fokus over tid, der er vigtig)  **Måltidet** (hvordan er vi sammen; hvor meget servicerer vi voksne børnene i forhold til deres lyst og evne til at hjælpes ad og løse egne udfordringer   * Kortlægning af hvilke styrker og kompetencer Karmstens faste aktiviteter giver mulighed for at udvikle. * Udbygget fokus på Fri for Mobberi (Bamsevenner) * Hold i børnehavens hverdags aktiviteter, planlægges i forhold til temaet (medlæringsbegrebet) * Links på hjemmesiden til relevante artikler om emnerne opdragelse, karakterstyrke, det gode børneliv osv * Klumme på hjemmesiden, hvor enkelte opdragelsesmæssige emner tages op. * Forældremøde i oktober med udgangspunkt i dette års læreplanstema. |

**Hvem gør hvad:**

|  |
| --- |
| * Teams i afdelingerne planlægger, udfører og evaluerer projekter ud fra ovenstående * Læreplangruppen er særligt ansvarlige for at holde fokus på temaet i møder og planlægning i hverdagen * Den tavleansvarlige er særligt ansvarlig for at temaet afspejles på tavlen * Læreplangruppen laver kortlægning af kompetencer ved de faste aktiviteter (sproggruppe, rytmik og aldersgrupperne i børnehaven). * Læreplangruppen udvælger 4 karakterstyrker, der skal være særligt fokus på over året – disse sættes op på Læreplantavlerne i garderoberne, så alle kan følge med i ’periodens styrke’. * Læreplangruppen laver læreplantavlerne i hver afdeling, så forældre og børn kan se temaet og følge med. |

|  |
| --- |
| **Dokumentation** |

**Evalueringsspørgsmål:**

|  |
| --- |
| * Er projekterne gennemført, med projektbeskrivelser og – evalueringer? * Udtrykker forældrene kendskab til årets læreplanstema? * Ses temaet i tavleplanlægningen? * ’summes’ der vedr. temaet – taler børnene hjemme om projekter/aktiviteterne, udtrykker de at de har lært noget osv. |

**Metode: (vi dokumenterer gennem følgende metode/metoder...)**

|  |
| --- |
| * Offentliggjorte projektbeskrivelser til hvert projekt. * Billeder på facebook af hverdag og aktiviteter – med tekst, der viser sammenhængen med temaet. * Evaluering fra Læreplangruppen på projektbeskrivelser og –evalueringer. |

**Indsamling: (Hvordan arbejder vi med dokumentationsmetoden?)**

|  |
| --- |
| * Læreplangruppen tager stilling til ovenstående plan og dokumentationsmateriale i slutningen af 2015. |

Se bilag herunder

**Karakterstyrker for Læreplan 2015**

1. Samarbejde og hjælpsomhed
2. Åbenhed og tolerance
3. Selvkontrol og behovsudsættelse
4. Vedholdenhed og mod

Ad 1) Forståelse for egen vigtige rolle i fællesskabet; forståelse af, at tingene ikke fungerer, hvis ikke *jeg* byder ind og hjælper/deltager. Følelsen af at være vigtig, at der er brug for mig.

Ad 2) Rummelighed i forhold til en selv og andre, evnen til at se det gode i andre, og acceptere forskelligheder/forskellige behov, uden at føle sig snydt.

Ad 3) Evnen til at styre sine følelser, og handle hensigtsmæssigt på dem. Bevare roen i pressede situationer, og udvikle strategi til løsning, i stedet for at overgive sig til følelsesmæssigt kaos.

Ad 4) Evnen, viljen og modet til at blive ved at arbejde på en udfordring, om end det er svært. Dette kan være fysiske/motoriske udfordringer eller ved udfordringer i forhold til barnets umiddelbare natur: eks. knytte nye venskaber, eller flytte gruppe/stue.

**Aldersopdelte grupper i børnehaven**

I børnehaven arbejder vi med aldersopdelte grupper om formiddagen. Hvert barn hører til en gruppe, der er dannet på tværs af stuer, og i hvilken børnene er jævnaldrende. Der er ca. 9-10 børn i hver gruppe.

De karakterstyrker og egenskaber vi mener udvikles i denne måde at arbejde på, er følgende:

**Tilhørsforhold til børn på tværs**

I Karmsten er hvert barn tilknyttet en stue med faste voksne (for perioder ad gangen). Disse børn vil fortrinsvis samles før frokost, spise sammen og har dermed et tilhørsforhold i denne gruppe; en ’stueidentitet’. Alle aldre mellem 3-5 år er repræsenteret i denne gruppe. Når vi går til formiddagens aktiviteter, samles børnene i deres aktivitetsgrupper, som jo er aldersopdelte. Hver gruppe er sat på en tavle i børnehøjde, så alle børn let og hurtigt kan se - og gense - hvem de helt præcist er sammen med. På den måde tilbydes barnet flere grupperinger og tilhørsforhold, som samtidig er overskuelige og vante. Børnene får dermed erfaringer med at fungere med forskellige mennesker, i forskellige kontekster – og være trygge i dem alle.

**Tilhørsforhold til voksne på tværs**

Aktivitetsgrupperne har skiftende voksne tilknyttet, skiftende hver 14. dag. Det vil sige, at hver gruppe går gennem forløb med alle voksne over tid. Når der jævnligt skiftes voksen, får børnene en mulighed for at få erfaringer med sig selv i forhold til flere voksne. De lærer hvordan omgangsformen er med den ene – og med den anden – og ikke mindst får de et forhold til alle de voksne i afdelingen, og kan dermed være trygge, uanset hvor de befinder sig i løbet af dagen.

**Udvikling af social identitet**

Når man både har én tilknytning på stuen og én til aktivitetsgruppen, får man erfaring med at være sig selv i forskellige arenaer. De forskellige fællesskaber byder på forskellige positioner til den enkelte – på stuen kan man være ’den mindste’ og agere på en bestemt måde i forhold til dette; men i aktivitetsgruppen er man på samme alder og måske den, der er bedst til at sige dyrelyde. Ingen af de ovennævnte positioner i en børnegruppe er bedre eller dårligere end den anden – de er blot de nødvendige forskelligheder, der giver et menneske et billede af sig selv fra mange forskellige vinkler og ikke kun en.

**Det forpligtende fællesskab**

Stuetilhørsforholdet er i høj grad en logistisk ting – vi skal vide og sikre hvilke voksne der er særligt tæt på barnet og familien, børnene skal have garderobe og badeværelsespladser o. lign. Aldersgruppen er sammen *om noget* – en aktivitet; der er et kortsigtet formål. Gruppen er så tilpas lille, at det virkelig betyder noget at alle er med og bidrager. Det forpligtende fællesskab er i høj grad i spil i dagligdagen på stuerne og i hele huset, men i aldersgrupperne kan vi yderligere sætte fokus på denne vigtige forholden sig til andre mennesker; at der er andre tilstede, der også skal have taletid, nogle der skal hjælpe eller hjælpes, nogen der kan gå forrest med deres kompetencer og være rollemodeller for dem, der kan noget andet.

Rytmik

Hvordan fremmer rytmik den personlige udvikling og de sociale kompetencer?

**Personlig udvikling**

* At kunne koncentrere sig over tid
* At kunne høre efter en besked, og følge anvisninger
* At udvikle kropsbevidsthed og kendskab til egne kropslige kompetencer
* At få kendskab til forskellige musikinstrumenter (trommer, rasleæg) og til lyde fra disse (høje lyde)
* At udvikle mod på at kaste sig ud i noget nyt og anderledes

**Sociale kompetencer**

* At kunne vente på sin tur (være på og ikke mindst *ikke* på)
* At kunne lytte til andre og deres bidrag til den fælles aktivitet
* At kunne samarbejde/indgå i et samspil. For eksempel når et barn sidder i midten af faldskærmen og de andre drejer den rundt, at kunne ’gynge’ 2 og 2 sammen (gyngesangen; hvor børnene skal holde hinanden i hånden og rokke under sangen), at kunne trille en bold til hinanden
* At hjælpe hinanden, for eksempel når der er opsat en motorikbane og et andet barn har brug for hjælp til at kravle op, holde balancen osv.
* At acceptere demokratiske beslutninger i en stor gruppe, for eksempel når der vælges mellem 2 aktiviteter i forløbet og flertallet bestemmer mod ens eget ønske.

**Sproggrupper**

I Karmsten er der sproggrupper i både vuggestue og børnehave. Sproggrupperne er udsprunget af et ønske om at arbejde mere målrettet med sproget, og det viste sig hurtigt efter vi gik i gang, at der også var så meget andet af værdi i små grupper.

**Sociale kompetencer**

* Give plads til andre – være den, der taler/er ’på’, og den, der lader *andre* tale (behovsudsættelse)
* Føle tilknytningsforholdet til den faste, mindre gruppe man er den del af
* Deltage i fælles aktiviteter, hvor man på skift vælger for eksempel en bog (og dermed ikke er den der vælger hver gang)

**Personlig udvikling**

* Udvikle sproglige kompetencer
* Udvikle evne til at deltage i et rum, der for en stor del er voksenstyret (planlagt og gennemført ud fra et bestemt mål)
* Udvikle evne til at lytte og svare/genfortælle, for eksempel efter højtlæsning
* Udvikle sin koncentrationsevne
* Udvikle sin lyst til at være i fokus (tryg ved at ytre sig)
* Udvide sit kendskab til, og brug af, ord og begreber